***Aquest document és un model de redacció d’estatuts d’una secció d’acció esportiva. L’entitat pot adaptar el contingut de la plantilla a les seves especificitats, sempre regint-se per les lleis aplicables.***

ESTATUTS DE LA SECCIÓ D’ACCIÓ ESPORTIVA ...

# Article 1. *Definició, denominació i règim jurídic.*

La secció d’acció esportiva ..., abreujadament ..., és una entitat esportiva sense ànim de lucre, que té per objecte l’estudi, la promoció i la pràctica d’una activitat esportiva

La secció d’acció esportiva es basa en principis democràtics, de coordinació, transparència, eficàcia i cooperació lleial i efectiva, així com tots aquells altres que es contemplen a les lleis i en aquests estatuts.

La secció d’acció esportiva i, si escau, l’entitat promotora, es regeix per la legislació i normativa vigent aplicable en matèria d’Associacions, d’Esports, d’Antidopatge, de prevenció del blanqueig dels diners, per aquests estatus i pels acords adoptats vàlidament pels seus òrgans

Article 2. *Domicili social*

La secció d’acció esportiva té el domicili social al Principat d’Andorra, a ..., parròquia de ... .

Article 3. *Objecte social*

La secció d’acció esportiva, dins de l’àmbit de l’objecte social de l’entitat promotora, té com a finalitat l’estudi, la promoció i la pràctica esportiva per part dels seus membres de les modalitats o especialitats esportives, tant de lleure com de competició, ja sigui en l’àmbit nacional o en l’internacional, següents:

1. ...
2. ...
3. I altres modalitats afins.

La secció d’acció esportiva pot dur a terme activitats econòmiques sempre que es moguin en el marc de les seves finalitats estatutàries i no tinguin per objecte, explícit o implícit, l’obtenció de beneficis econòmics per repartir-los entre els membres.

Alhora, la secció d’acció esportiva pot dur a terme totes les activitats lícites adequades al seu objecte social i al de l’entitat promotora, que serveixin per assolir les finalitats estatutàries, d’acord, en cada cas, amb els requisits i les condicions que estableixi l’ordenament.

Per al desenvolupament de les seves finalitats, la secció d’acció esportiva haurà de complir l’ordenament vigent en tot moment i aquests estatuts, sense perjudici de la possibilitat de desenvolupar reglaments, disposicions o normes de caràcter intern.

Article 4. *Principis generals de la secció d’acció esportiva*

Sense perjudici de la necessitat d’adaptar l’activitat de la secció d’acció esportiva als principis establerts per la normativa sempre en vigor:

1. La secció d’acció esportiva i la seva entitat promotora són partícips de les bones pràctiques mediambientals, i de la gestió sostenible de l’esport i dels esdeveniments esportius.
2. La secció d’acció esportiva i la seva entitat promotora es comprometen a prevenir i combatre qualsevol tipus d’actuació violenta, racista, xenòfoba i intolerant, i també a fomentar els valors associats especialment al camp de la prevenció i la lluita contra el dopatge, primordialment en les manifestacions esportives que organitza.
3. La secció d’acció esportiva i la seva entitat promotora han de regir-se per les regles antidopatge de l’Agència Andorrana Antidopatge i tenen l’obligació d’informar el dit organisme i cooperar-hi en matèria de lluita contra el dopatge.
4. L’associació ha de col·laborar amb l’òrgan governamental competent en matèria d’esports, així com amb les organitzacions i entitats vinculades amb el món de l’esport i incloses en la Llei 37/2018, del 20 de desembre, de l’esport del Principat d’Andorra o en la llei que la substitueixi.

# Article 5. *Durada*

La secció d’acció esportiva es constitueix per una durada indefinida / de ... anys.

Article 6. *Membres*

Seran membres de la secció d’acció esportiva les persones físiques que, havent sol·licitat la seva admissió, hagin estat acceptades per l’òrgan directiu de la secció.

Poden formar part de la secció d’acció esportiva les persones de nacionalitat andorrana, les persones de nacionalitat estrangera residents legalment a Andorra o les persones de nacionalitat estrangera no residents. Aquestes últimes, però, no poden ser elegides per al seu òrgan directiu, ni representar-la.

Els membres es classifiquen en diverses classes:

a) ...

b) ...

c) ...

Els membres de la secció d’acció esportiva tenen els drets i les obligacions següents:

1. Drets:
2. Participar en la pràctica de ..., així com participar en altres activitats esportives, recreatives, culturals o de qualsevol altra mena que la secció d’acció esportiva pugui organitzar.
3. Ser informats de les activitats de la secció d’acció esportiva i prendre-hi part.
4. Ser informats del funcionament de la secció d’acció esportiva i, especialment, de les decisions de l’òrgan directiu, de l’estat de comptes i de les relacions de la secció amb les federacions, amb els poders públics i amb tercers.
5. Els membres tenen dret a separar-se de la secció d’acció esportiva i no poden ser obligats a romandre-hi en contra de la seva voluntat.
6. Obligacions:
7. Col·laborar en el que calgui en interès del bon funcionament de la secció d’acció esportiva.
8. Ésser lleials als objectius i les finalitats propis de la secció d’acció esportiva, i comprometre’s a actuar per poder assolir-los.
9. Respectar i complir els acords vàlidament adoptats per l’òrgan directiu.
10. Abonar les quotes socials establertes en els terminis corresponents.
11. Contribuir al sosteniment i la difusió de les activitats esportives objecte de la secció d’acció esportiva.
12. Causes de baixa dels membres:

Els membres tenen dret a separar-se de la secció d’acció esportiva i no poden ser obligats a romandre-hi en contra de la seva voluntat.

En qualsevol cas, la condició de membre es perd en els casos següents:

1. Per voluntat pròpia.
2. Per resolució judicial.
3. Per imposició d’una sanció disciplinària.
4. Per manca del pagament de qualsevol quota a la qual estigui obligat a fer front, previ requeriment de fer-ne efectiu l’ingrés en un termini de ... dies.
5. Per qualsevol altra causa prevista a l’ordenament jurídic vigent.

Article 7. *Òrgan directiu*

La direcció i representació de la secció d’acció esportiva recaurà en una o més persones físiques nomenades per l’òrgan de govern de l’entitat promotora de la secció d’acció esportiva, i es composarà per un mínim d’una persona i un màxim de ... persones.

També podrà conferir-se a un òrgan col·legiat que haurà de designar un president i un secretari. El president representarà la secció d’acció esportiva davant de l’Administració i de qualsevol tercera persona.

Es podrà nomenar també altres responsables, que no formaran part de l’òrgan directiu, tret que l’òrgan de govern de l’entitat promotora ho acordi altrament.

La durada del mandat dels membres de l’òrgan directiu és indefinida / de ... anys.

Els membres de l’òrgan directiu en cap cas no poden percebre cap remuneració per aquesta comesa, sense perjudici del dret a rescabalar-se de les despeses incorregudes en el desenvolupament de les seves funcions, degudament acreditades documentalment.

Article 8. *Règim disciplinari*

Els incompliments dels estatuts i dels deures que els imposin i les actuacions contràries a Dret, per part dels membres de la secció d’acció esportiva, els membres de l’òrgan directiu o els esportistes, poden ser qualificats com a infraccions lleus, greus o molt greus.

No es poden imposar sancions per infraccions tipificades després d’haver estat comeses.

###### I. Infraccions

1. Són infraccions lleus:
2. Les observacions formulades, de manera incorrecta, a jutges, àrbitres, tècnics i directius, i totes les altres autoritats esportives en l’exercici de llurs funcions.
3. La incorrecció amb el públic, els membres, els companys i els subordinats.
4. L’actitud passiva en el compliment de les ordres i les instruccions rebudes de jutges, àrbitres i totes les altres autoritats esportives en l’exercici de llurs funcions.
5. Les conductes clarament contràries a les normes esportives que no es tipifiquen com a molt greus o greus en la Llei 37/2018, del 20 de desembre, de l’esport del Principat d’Andorra, o aquella altra que la substitueixi.

Altres:

1. Ocasionar perjudicis lleus en el patrimoni o en el bon nom de la secció d’acció esportiva o de l’entitat promotora.
2. Que els membres de l’òrgan directiu no assisteixin a les reunions sense cap causa justificada.
3. L’incompliment de qualsevol dels estatuts i altres reglaments la secció d’acció esportiva, sempre que no provoqui un perjudici a la secció d’acció esportiva, a l’entitat promotora o als membres i que la infracció no hagi estat qualificada de greu o molt greu.
4. Són infraccions greus:
5. Actuar públicament i notòriament contra la dignitat o el respecte que exigeix el desenvolupament de l’activitat esportiva, sempre que aquesta actuació no tingui el caràcter d’infracció molt greu.
6. Els insults i les ofenses greus a jutges, àrbitres, esportistes, tècnics, autoritats esportives, públic assistent i altres participants en els esdeveniments esportius.
7. La manipulació i l’alteració, ja sigui personalment ja sigui mitjançant persona interposada, del material o l’equipament esportiu en contra de les regles tècniques de cada esport quan la conducta no sigui considerada com a infracció molt greu.
8. El trencament de la sanció o de la mesura cautelar imposada per una falta lleu d’acord amb les disposicions de la Llei.
9. L’incompliment de les regles d’administració i gestió del pressupost i patrimoni previstes en la Llei 37/2018, del 20 de desembre, de l’esport del Principat d’Andorra o aquella altra que la substitueixi.
10. L’exercici d’activitats públiques o privades declarades incompatibles amb l’activitat o la funció esportiva exercida.
11. L’exercici d’una professió esportiva sense la titulació esportiva corresponent quan no posa en perill ni constitueix un risc per a les persones.
12. L’ús de la denominació de competició oficial sense el reconeixement preceptiu quan en resultin perjudicis econòmics greus per a terceres persones.

Altres:

1. No respectar o complir de forma deliberada els acords adoptats vàlidament pels òrgans de la secció d’acció esportiva o de l’entitat promotora.
2. Provocar, per acció o per omissió, perjudicis greus en el patrimoni o en el bon nom de la secció d’acció esportiva o de l’entitat promotora.
3. No abonar qualsevol derrama o quota extraordinària acordada vàlidament per l’òrgan competent en el moment en què es requereixi.
4. La reincidència en dos infraccions lleus pot comportar que l’òrgan competent qualifiqui de greu el fet infractor.
5. L’incompliment de qualsevol precepte d’aquests estatuts si provoca un perjudici de la secció d’acció esportiva, de l’entitat promotora o a qualsevol dels membres, excepte si la infracció ha estat qualificada de lleu o molt greu.
6. Són infraccions molt greus:
7. Els comportaments, les actituds i els gestos agressius o antiesportius quan s’adrecin a l’àrbitre, al jutge, a esportistes o al públic.
8. L’alineació indeguda i la incompareixença o la retirada injustificades de les proves, els jocs o les competicions organitzades per la secció d’acció esportiva.
9. La negativa injustificada a assistir a les convocatòries, als entrenaments, a les proves o a les competicions de les seleccions esportives nacionals.
10. Les modificacions fraudulentes del resultat de les proves o competicions, incloses les conductes prèvies a la celebració que intentin influir en el resultat mitjançant acord, intimidació, preu o qualsevol altre mitjà fraudulent.
11. La manipulació o l’alteració del material d’equipament esportiu, en contra de les regles tècniques, quan pugui alterar el resultat de les proves o posi en perill la integritat de les persones.
12. Els abusos d’autoritat i la usurpació d’atribucions.
13. Les declaracions públiques de membres, directius, tècnics, esportistes i altres membres de la secció esportiva que incitin els seus equips o els espectadors a la violència, el racisme, la xenofòbia o la intolerància en l’esport.
14. Els actes dirigits a predeterminar no esportivament el resultat d’un joc, una prova o una competició.
15. El trencament de la sanció imposada per infracció molt greu o greu d’acord amb les disposicions d’aquest títol.
16. La inexecució de les resolucions de la Comissió Jurídica Esportiva.
17. Les que estableixin amb aquest caràcter la federació corresponent, si escau, com a infracció de les regles del joc, la prova o la competició i de la conducta esportiva.
18. L’exercici d’una professió esportiva sense la titulació esportiva corresponent quan posa en perill o constitueix un risc per a les persones.

Sense perjudici de l’anterior, i específicament pels membres de l’òrgan directiu, són infraccions molt greus:

1. L’incompliment dels acords de l’entitat promotora de la secció d’acció esportiva i també de les disposicions estatutàries o reglamentàries.
2. La utilització incorrecta dels fons privats de la secció d’acció esportiva o de les subvencions, els crèdits, els avals i els altres ajuts que pugui atorgar l’Administració pública, sense perjudici de les reclamacions que puguin correspondre per la via jurisdiccional competent. L’apreciació de la utilització incorrecta de fons públics es regeix pels criteris fixats a la legislació vigent pel que fa a l’ús d’ajudes i subvencions públiques. Per apreciar la utilització incorrecta de fons privats es té en compte el caràcter culpable o dolós de les conductes.
3. L’organització d’activitats o competicions esportives de caràcter internacional sense l’autorització preceptiva.
4. Contreure obligacions econòmiques que puguin comportar un perjudici greu per a l’economia de la secció d’acció esportiva o de l’entitat promotora sense la disponibilitat pressupostària prèvia.
5. Els actes dirigits a predeterminar o alterar els resultats de les eleccions dels càrrecs de representació o de direcció de la secció d’acció esportiva o de l’entitat promotora.
6. El trencament de les sancions greus imposades d’acord amb les disposicions d’aquest article.
7. La no expedició injustificada de llicències federatives, i també l’expedició fraudulenta de les mateixes llicències.

Altres:

1. Posar en perill el patrimoni o el bon nom de la secció d’acció esportiva o la seva entitat promotora o provocar-hi perjudicis molt greus, per negligència o mala fe.
2. Actuar en l’exercici de l’activitat professional de forma deslleial envers la secció d’acció esportiva, l’entitat promotora o qualsevol dels seus membres.
3. La reincidència en dos infraccions greus pot comportar que l’òrgan competent qualifiqui de molt greu el fet infractor.

### II. Sancions

1. Les sancions susceptibles d’aplicació són les següents:
2. Inhabilitació, suspensió o privació de llicència esportiva, amb caràcter temporal o definitiu, proporcionalment adequada a la infracció o les infraccions comeses.
3. Sanció econòmica, sempre i quan consti quantitativament en el reglament disciplinari de la federació. Aquesta sanció només es pot imposar a les persones infractores que perceben retribució econòmica per la seva tasca.
4. Clausura del recinte esportiu.
5. Prohibició d’accés al recinte on es practica l’esport, pèrdua de la condició de membre, o realització de la competició esportiva a porta tancada.
6. Advertència privada o amonestació de caràcter públic.
7. Inhabilitació temporal o definitiva.
8. Destitució del càrrec.
9. D’acord amb els principis d’adequació, graduació i proporcionalitat, les sancions que poden imposar-se als socis, directius i altres membres de la secció esportiva per les infraccions comeses són les següents:
10. Per infraccions lleus: ...
11. Per infraccions greus: ...
12. Per infraccions molt greus: ...
13. En el cas d’imposició de sancions econòmiques, d’acord amb els principis enunciats al paràgraf anterior, es poden aplicar pels imports següents:
14. Per infraccions lleus: sanció d’un import de … euros.

*(Nota: màxim de 1.000 euros)*

1. Per infraccions greus: sanció d’un import entre … euros i … euros.

*(Nota: màxim entre 1.001 i 3000 euros)*

1. Per infraccions molt greus: sanció d’un import entre … euros i … euros .

*(Nota: màxim 3.001 i 12.000 euros)*

III. Circumstàncies agreujants, atenuants i eiximents de la responsabilitat:

1. Són circumstàncies agreujants de la responsabilitat:
2. La reiteració.
3. La reincidència.
4. La remuneració o l’ànim de lucre.
5. El perjudici econòmic ocasionat.
6. ...
7. Són circumstàncies atenuants de la responsabilitat:
8. La provocació suficient, immediatament anterior a la comissió de la infracció.
9. El penediment espontani.
10. El fet de no haver estat sancionada la persona infractora, amb anterioritat, en el transcurs de la seva vida esportiva.
11. ...
12. Són circumstàncies eiximents de la responsabilitat:
13. ...
14. ...

### IV. Procediment sancionador i òrgan amb potestat disciplinària.

Per a la incoació i resolució dels expedients disciplinaris s’aplicarà el procediment previst en la normativa disciplinària en matèria esportiva sempre en vigor.

L’òrgan amb potestat disciplinària és l’òrgan directiu / l’òrgan de govern de l’entitat promotora.

V. Extinció de la responsabilitat i prescripció de les infraccions i sancions

1. La responsabilitat disciplinària s’extingeix:
2. Pel compliment de la sanció.
3. Per la prescripció de les infraccions o de les sancions.
4. Per la mort de la persona inculpada o sancionada.
5. Per l’aixecament de la sanció.
6. Prescripció de les infraccions:
7. Lleus: al cap d’un mes d’haver estat comeses.
8. Greus: al cap d’un any d’haver estat comeses.
9. Molt greus: al cap de tres anys d’haver estat comeses.

En cas de ser infraccions continuades en el temps, els indicats terminis es compten a partir del dia en què cessa l’acció o l’omissió de què es tracti.

1. Prescripció de les sancions:
2. Imposades per infracció lleu: al cap d’un mes.
3. Imposades per infracció greu: al cap d’un any.
4. Imposades per infracció molt greu: al cap de tres anys sempre que no siguin definitives.

VI. Recursos

Contra les sancions imposades, la persona interessada pot imposar un recurs davant la Comissió Jurídica Esportiva en els terminis i forma prevista en la normativa sempre en vigor.

Les resolucions de la Comissió Jurídica Esportiva exhaureixen la via administrativa i només s’hi poden interposar en contra els recursos jurisdiccionals que escaiguin.

Article 9. *Procediment de reforma dels estatuts*

La modificació dels estatuts l’ha de promoure l’òrgan directiu de la secció d’acció esportiva i ha de ser aprovada per l’òrgan de govern de l’entitat promotora.

La modificació així acordada s’ha de comunicar al Registre d’Associacions i als altres òrgans administratius corresponents, en els terminis i les formes que prevegi la legislació sempre en vigor.

Article 10. *Dissolució de la secció d’acció esportiva*

La secció d’acció esportiva es dissol:

1. Per acord de l’òrgan de govern de l’entitat promotora.
2. Per sentència judicial ferma, en els termes previstos al Codi penal.
3. Per expiració de la durada fixada, exhauriment de l’objecte social o impossibilitat de dur a terme la finalitat per a la qual es va constituir.
4. Per insolvència declarada conforme a la legislació mercantil vigent en tot moment, que no ha pogut ser revertida d’acord amb el que preveu la Llei 37/2018, del 20 de desembre, de l’esport del Principat d’Andorra, o la llei que la substitueixi.
5. Per la cancel·lació de la seva inscripció al Registre d’Associacions.

Article 11. *Liquidació*

Acordada la dissolució o produïdes les circumstàncies que la provoquen, la secció d’acció esportiva inicia la liquidació.

Els membres de l’òrgan directiu passen a ser liquidadors de la secció d’acció esportiva i hauran de:

1. Cobrar els crèdits pendents.
2. Vetllar pel patrimoni social i administrar-lo amb diligència fins que s’hagi liquidat.
3. Liquidar el patrimoni i pagar els creditors.
4. Aplicar el patrimoni o el líquid sobrant a les finalitats previstes als estatuts, i en cap cas no poden autoritzar-ne el repartiment entre els socis ni cedir-lo a persones o entitats amb afany de lucre.
5. Sol·licitar al Registre d’Associacions la cancel·lació de la secció d’acció esportiva.
6. Dur a terme les operacions necessàries per a la liquidació de la secció d’acció esportiva.

Aquests estatuts de la secció d’acció esportiva ... han estat aprovats per l’òrgan de govern de l’entitat ... convocat a tal efecte, en acord de data ... .